Oficialusis leidinys L 206 , 12/08/1977 p. 0008 - 0010

specialusis leidimas suomių kalba: skyrius 3 tomas 9 p. 0049

specialusis leidimas graikų k.: skyrius 03 tomas 19 p. 0058

specialusis leidimas švedų kalba: skyrius 3 tomas 9 p. 0049

specialusis leidimas ispanų kalba: skyrius 03 tomas 13 p. 0024

specialusis leidimas portugalų kalba skyrius 03 tomas 13 p. 0024



Tarybos direktyva 1977 m. liepos 25 d. dėl grynaveislių veislinių galvijų (77/504/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 43 ir 100 straipsnius, atsižvelgdama į Komisijos pasiūlymą, atsižvelgdama į Europos Parlamento nuomonę [1], atsižvelgdama į Ekonomikos ir socialinių reikalų komiteto nuomonę [2], kadangi galvijinkystės produkcija užimą labai svarbią vietą Bendrijos žemės ūkyje ir patenkinami rezultatai šioje srityje didžia dalimi priklauso nuo grynaveislių veislinių gyvulių panaudojimo apimties; kadangi dauguma valstybių narių, vykdydamos savo nacionalinę gyvulių veislininkystės politiką, iki šiol stengėsi skatinti riboto veislių skaičiaus gyvulių, atitinkančių konkrečius zootechnikos reikalavimus, auginimą; kadangi įvairių valstybių narių veislės ir reikalavimai skiriasi; kadangi šie skirtumai sukelia kliūtis Bendrijos vidaus prekybai; kadangi, norint panaikinti šiuos skirtumus ir taip padidinti žemės ūkio produktyvumą šiame sektoriuje, turi būti laipsniškai liberalizuojama Bendrijos vidaus prekyba visais grynaveisliais veisliniais gyvuliais; kadangi tam, kad būtų visiškai liberalizuota prekyba, reikalingas tolesnis suderinimas, ypač dėl leidimo naudoti veisimui; kadangi valstybės narės turėtų turėti galimybę pareikalauti pateikti kilmės (pažymėjimus, parengtus pagal Bendrijoje nustatytą tvarką; kadangi reikėtų tam tikrose techninėse srityse priimti įgyvendinimo priemones; kadangi tam, kad jos būtų priimtos, turėtų būti numatyta glaudaus bendradarbiavimo tarp valstybių narių ir Komisijos per Zootechnikos nuolatinį komitetą, tvarka; kadangi tol, kol minimos įgyvendinimo priemonės bus priimtos, ir dabar galiojančios nuostatos šiose srityse turi išlikti nepakitusios; kadangi turi būti užtikrinta, kad iš šalių, kurios nėra valstybės narės, grynaveisliai veisliniai galvijai nebūtų importuojami palankesnėmis nei Bendrijoje taikomos sąlygomis, PRIĖMĖ ŠIĄ DIREKTYVĄ: 1 straipsnis Šioje direktyvoje naudojamos šios sąvokos: a) grynaveislis veislinis galvijas – tai galvijas, kurio tėvai ir seneliai yra įrašyti arba įregistruoti tos pačios veislės kilmės knygoje ir kuris pats joje yra įrašytas arba įregistruotas ar yra tinkamas įrašyti arba įregistruoti; b) kilmės knyga – bet kuri knyga, registras, kartoteka arba duomenų laikmena: - kurią tvarko veislininkystės organizacija arba asociacija, oficialiai pripažinta valstybės narės, kurioje ji įsikūrusi, ir - kurioje įrašomi arba įregistruojami konkrečios veislės grynaveisliai veisliniai galvijai ir nurodomi jų protėviai. 2 straipsnis Valstybės narės užtikrina, kad dėl zootechninių priežasčių nebūtų draudžiama, ribojama arba trukdoma: - Bendrijos vidaus prekyba grynaveisliais veisliniais galvijais, - Bendrijos vidaus prekyba grynaveislių veislinių galvijų sperma ir embrionais, - užvesti kilmės knygas, jei šios atitinka 6 straipsnyje nustatytus reikalavimus, - remiantis 6 straipsniu pripažinti kilmės knygas tvarkančias organizacijas arba asociacijas, - remiantis 3 straipsniu Bendrijos vidaus prekyba dirbtiniam sėklinimui skirtais buliais. 3 straipsnis Komisijos pasiūlymu Taryba iki 1980 m. liepos 1 d. priima Bendrijos nuostatas dėl leidimo naudoti grynaveislius veislinius galvijus veisimui. Iki šių nuostatų įsigaliojimo leidimas naudoti grynaveislius veislinius galvijus veisimui, leidimas naudoti bulius dirbtiniam sėklinimui, panaudoti spermą ir embrionus reglamentuojami nacionaliniais įstatymais, tačiau jie neturi būti griežtesni už teisės aktus, grynaveisliams veisliniams galvijams taikomus paskirties valstybėje narėje. 4 straipsnis Valstybės narės oficialiai pripažintos veislininkystės organizacijos arba asociacijos negali prieštarauti, kad į jų kilmės knygas būtų įtraukti kitų valstybių narių grynaveisliai veisliniai galvijai, jei šie atitinka pagal 6 straipsnį nustatytus reikalavimus. 5 straipsnis Valstybės narės gali reikalauti, kad prekiaujant Bendrijoje grynaveisliais veisliniais galvijais ir sperma ar embrionais būtų pateikiamas kilmės pažymėjimas, atitinkantis 8 straipsnyje nustatyta tvarka parengtą pavyzdį, ypač zootechninių rodiklių atžvilgiu. 6 straipsnis 1. 8 straipsnyje nustatyta tvarka nustatomi: - galvijų produktyvumo kontrolės ir genetinės vertės nustatymo metodai, - veislininkystės organizacijų arba asociacijų pripažinimo kriterijai, - kilmės knygų užvedimo kriterijai, - įrašymo į kilmės knygą kriterijai, - kilmės pažymėjime nurodytina informacija. 2. Iki 1 dalies pirmoje, antroje ir trečioje įtraukose numatytų nuostatų įsigaliojimo: a) kiekvienoje valstybėje narėje atliekami 1 dalies pirmoje įtraukoje nurodyti oficialūs patikrinimai ir dabar vedamos kilmės knygos yra pripažįstamos kitų valstybių narių; b) veislininkystės organizacijų arba asociacijų pripažinimą ir toliau reglamentuoja šiuo metu valstybėse narėse galiojančios taisyklės; c) naujų kilmės knygų užvedimas ir toliau turi atitikti valstybėse narėse šiuo metu galiojančius reikalavimus. 7 straipsnis Iki atitinkamų Bendrijos taisyklių įgyvendinimo grynaveislių veislinių galvijų importui iš šalių, kurios nėra valstybės narės, taikytinos sąlygos neturi būti palankesnės nei taikomos Bendrijos vidaus prekyboje. Valstybės narės neleidžia importuoti grynaveislių veislinių galvijų ne iš valstybių narių, jei su jais nepateikiamas kilmės pažymėjimas, patvirtinantis, kad galvijai yra įrašyti arba įregistruoti eksportuojančios šalies, kuri nėra valstybė narė, kilmės knygoje. Turi būti pateiktas įrodymas, kad gyvuliai yra įrašyti arba įregistruoti Bendrijos kilmės knygoje arba yra tinkami į ją įrašyti. 8 straipsnis 1. Kai būtina laikytis šiame straipsnyje nustatytos tvarkos, pirmininkas savo iniciatyva arba valstybių narių prašymu nedelsdamas perduoda svarstyti klausimus Tarybos sprendimu 77/505/EEB įkurtam Zootechnikos nuolatiniam komitetui (toliau – komitetui). 2. Komitete valstybių narių balsai skaičiuojami Sutarties 148 straipsnio 2 dalyje numatyta tvarka. Pirmininkas nebalsuoja. 3. Komisijos atstovas pateikia priemonių, kurios turi būti patvirtintos, projektą. Komitetas savo nuomonę dėl šių priemonių pareiškia per tokį laiką, kurį nustato pirmininkas atsižvelgdamas į klausimo skubumą. Nuomonė patvirtinama 41 balso dauguma. 4. Komisija patvirtina numatytas priemones ir ima jas nedelsiant taikyti, jeigu jos atitinka komiteto nuomonę. Kai numatytos priemonės neatitinka komiteto nuomonės arba nuomonė nepareiškiama, Komisija nedelsdama pateikia Tarybai pasiūlymą dėl priemonių, kurios turi būti patvirtintos. Taryba patvirtina priemones kvalifikuota balsų dauguma. Jeigu Taryba per tris mėnesius nuo tos dienos, kai jai buvo perduotas pasiūlymas, priemonių nepatvirtina, Komisija patvirtina pasiūlytas priemones ir nedelsdama jas taiko, nebent Taryba paprasta balsų dauguma pasisako prieš šias priemones. 9 straipsnis Valstybės narės. priima įstatymus ir kitus teisės aktus, kurie, įsigalioję vėliausiai iki 1979 m. sausio 1 d., įgyvendina šią direktyvą, ir apie tai nedelsdamos praneša Komisijai. 10 straipsnis Ši direktyva skirta valstybėms narėms. Priimta Briuselyje, 1977 m. liepos 25 d. Tarybos vardu Pirmininkas H. Simonet [1] OL C 76, 1974 7 3, p. 52. [2] OL C 116, 1974 9 30, p. 33. --------------------------------------------------